Avecque Messire Guillaume de Montaigu Euesque de Therouenne,  Chancellier de France, estoient encore deux Clercs de grande prudence dont l’vn estoit Abbe de Clugny  l’autre Maistre des Freres Prescheurs. Ces deux Clercs a la premiere requeste  ordonnance du Duc de Normandie  de ses freres,  du Duc d’Orleans leur oncle se partirent de Paris, sur certains articles de paix,  s’en vindrent vers le Roy d’Angleterre, qui cheuauchoit en Beausse par deuers Galardon. Si parlerent ces deux Prelats au Roy d’Angleterre, et commencerent a traitter paix auec luy  ses alliez, 